Jo jo, der er den traditionelle måde at gøre det på ved at gå på rådhuset eller troppe op i kirken i det store, hvide skrud. Men skal den store bryllupsdag være en anelse anderledes, findes der nu en mulighed mere, så man ikke nødvendigvis behøver at bungyjumpe sig ind i ægteskabet. Snart bliver det nemlig muligt at sige "ja" om bord på Næssundfærgen, som i løbet af foråret lancerer et nyt oplevelseskoncept. Det skriver LimfjordUpdate.dk. Der bliver også mulighed for at holde rund fødselsdag og reception, hvis anledningen til en fest ikke lige er et bryllup. Og så vil færgen oprette et oplevelsesrum med plancher og andet materiale, der fortæller om færgens historie. Næssundfærgens Venner står bag initiativet.

Referat:
Næssundfærgen vil snart lægge dæk til både fødselsdage og bryllupper.